S-848/2018

Mál þetta, sem dómtekið var 6. febrúar sl., er höfðað með ákæru, útgefinni af lögreglustjóranum á höfuðborgarsvæðinu 18. desember 2018, á hendur Á-kk-þgf H-kk-þgf S-kk-þgf, kt. [...],[...], Reykjavík, fyrir eftirtalin brot:

I. Umferðarlagabrot, með því að hafa laugardaginn 26. ágúst 2017 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist vínandamagn 1,21‰, tetrahýdrókannabínól 8,1 ng/ml og lórazepam 45 ng/ml) í grasbala við Reynisvatnsveg í Reykjavík.

II. Umferðar- og fíkniefnalagabrot, með því að hafa föstudaginn 29. desember 2017 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 2,54‰ og tetrahýdrókannabínól 12 ng/ml) um Þórðarsveig í Reykjavík uns hann stöðvaði aksturinn við Þórðarsveig 1, þar sem lögregla hafði afskipti af ákærða og fyrir að hafa haft í vörslum sínum 0,80 g af maríjúana sem lögregla fann við leit á ákærða.

III. Umferðarlagabrot, með því að hafa mánudaginn 23. júlí 2018 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist vínandamagn 2,72‰, tetrahýdrókannabínól 3,4 ng/ml, díazepam 53 ng/ml og nordíazepam 125 ng/ml) um Suðurfell að Norðurfelli, Reykjavík, uns lögregla stöðvaði aksturinn við gatnamót Norðurfells og Æsufells.

Teljast öll brotin varða við 1., sbr. 3. mgr. 45. gr., 1., sbr. 2. mgr. 45. gr. a. og 1. mgr. 48. gr., en brot í I. og III. lið auk þess við 1., sbr. 2. mgr. 44. gr., allt sbr. 1. mgr. 100. gr. umferðarlaga nr. 50/1987. Þá telst brot í II. lið einnig varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 0,80 g af maríjúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Ákærði er í máli þessu sakfelldur fyrir fíkniefnalagabrot og fyrir að aka í þrjú skipti undir áhrifum áfengis og ávana- og fíkniefna, sviptur ökurétti, þar af í tvö skipti einnig undir áhrifum slævandi lyfja. Samkvæmt framlögðu sakavottorði, dagsettu 12. desember 2018, á ákærði allnokkurn sakaferil að baki sem nær aftur til ársins 1997 og hefur hann margítrekað verið fundinn sekur um sams konar brot gegn umferðarlögum og hann er sakfelldur fyrir í þessu máli. Samkvæmt framangreindu sakavottorði ákærða hefur hann til að mynda 10 sinnum verið dæmdur til fangelsisrefsingar fyrir slík brot síðan árið 2005, nú síðast með dómi Héraðsdóms Reykjavíkur hinn 20. febrúar 2017 er hann var dæmdur til að sæta fangelsi í 18 mánuði.

Ákærði hefur svo sem fyrr greinir gengist greiðlega við brotum sínum og verður það virt honum til refsilækkunar. Með hliðsjón af framangreindu og sakarefni þessa máls, sem og dómvenju og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 21 mánuð. Að virtum sakaferli ákærða þykja ekki efni til að skilorðsbinda refsinguna.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dóms þessa að telja. Þá er jafnframt með vísan til lagaákvæða í ákæru gert upptækt til ríkissjóðs 0,80 g af maríjúana sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, B-kk-ef Þ-kk-ef S-kk-ef lögmanns, 212.000 krónur, að meðtöldum virðisaukaskatti, og 453.703 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf saksóknarfulltrúi.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Á-kk-nf H-kk-nf S-kk-nf, sæti fangelsi í 21 mánuð.

Áréttuð er ævilöng svipting ökuréttar ákærða frá birtingu dómsins að telja.

Upptækt er gert til ríkissjóðs 0,80 g af maríjúana.

Ákærði greiði málsvarnarþóknun skipaðs verjanda síns, B-kk-ef Þ-kk-ef S-kk-ef lögmanns, 212.000 krónur og 456.703 krónur í annan sakarkostnað.

Þ-kvk-nf L-kvk-nf